บอร์ด SAWAD ไฟเขียวทุ่ม 1.5 พันล้าน ซื้อหุ้น “เงินสดทันใจ” คืนจากออมสิน ดันถือ 98%
บอร์ด SAWAD ไฟเขียวทุ่ม 1.5 พันล้าน ซื้อหุ้น "เงินสดทันใจ" คืนจากธนาคารออมสิน ดันถือสัดส่วน 98% พร้อมรอชงผู้ถือหุ้น 23 มิ.ย.นี้
บอร์ด SAWAD ไฟเขียวทุ่ม 1.5 พันล้าน ซื้อหุ้น "เงินสดทันใจ" คืนจากธนาคารออมสิน ดันถือสัดส่วน 98% พร้อมรอชงผู้ถือหุ้น 23 มิ.ย.นี้
9 พ.ค. 2566

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD เปิดเผยว่า คณะกรรมการบริษัทได้มีมติเห็นชอบให้เสนอที่ประชุมผู้ถือหุ้นเพื่อพิจารณาอนุมัติเข้าซื้อหุ้นสามัญของ บริษัท เงินสดทันใจ จำกัด (FM) จำนวน 4,900,000 หุ้น มูลค่าที่ตราไว้หุ้นละ 100 บาท โดยเป็นการซื้อหุ้นคืนจากธนาคารออมสินตามสัญญาระหว่างผู้ถือหุ้นระหว่างธนาคารออมสินและบริษัทฯ (สัญญาระหว่างผู้ถือหุ้น) ในราคาหุ้นละ 306 บาท ซึ่งเป็นราคาเดียวกันกับที่บริษัทฯ ได้เคยขายหุ้นสามัญจำนวนดังกล่าวให้แก่ธนาคารออมสิน ภายในเดือนมิถุนายน 2566 มูลค่าการซื้อขาย 1,499.4 ล้านบาท
โดยสัดส่วนการถือหุ้นใน เงินสดทันใจ หลังจากที่ SAWAD ได้เข้าซื้อหุ้นจากธนาคารออมสินดังกล่าว จะทำให้ SAWAD ถือเพิ่มเป็น 98% จากเดิมถือหุ้น 49% ส่วนอีก 2% เป็น NT Asset (Cayman) Limited ถือหุ้น
ทั้งนี้ ที่ประชุมยังอนุมัติให้เรียกประชุมวิสามัญผู้ถือหุ้นครั้งที่ 1/2566 ผ่านสื่ออิเล็กทรอนิกส์ โดยกำหนดวันประชุมในวันที่ 23 มิถุนายน 2566 เวลำ 10.00 น.